香港火災危險警告

火災危險警告係當香港出現火災嘅危險性甚高嗰陣，由香港天文台發出嘅警告信號。火災危險警告系統獨立於其他氣象警告，例如強烈季候風信號、一號或三號熱帶氣旋警告信號、雷暴警告、霜凍警告、寒冷天氣警告或酷熱天氣警告，呢啲警告可以同時生效。每逢發出火災危險警告，天文台就會透過電視台、電台同互聯網向市民發佈警告信息，電視螢光幕會顯示天文台設計嘅火災危險警告標誌。漁農自然護理署會喺郊野公園山火季節期間派員到佢哋轄下嘅郊野公園將俗稱火鐘牌嘅火災危險警告顯示喺入口處，而消防處亦會將火災危險警告顯示喺每個消防局嘅警告版上。

發出火災危險警告目的係提醒市民應特別提高警惕，採取適當嘅防火措施，減低火警嘅可能性，以免生命同財產蒙受損失。而且警告生效期間一旦發生火警，更可能會迅速蔓延。

簡介而家用緊嘅警告系統
6月至8月係香港夏季，濕度較高，好少會發出火災危險警告，而2014年6月13號受到當時南海東北部嘅低壓區外圍下沉嘅乾燥大陸氣流影響，天文台喺嗰日發出紅色火災危險警告，係火災危險警告系統推出以嚟首次同唯一一次喺6月同夏季發出。天文台總部喺個日上晝10點錄到相對濕度39%，係自1961年以嚟六月份第三低嘅紀錄。

頻率

：
總計一欄係由發出至取消所有警告當做一次，改發信號唔會分開計，所以呢欄個數字並唔係直接由黃色同紅色警告嘅數字加埋而嚟。
：當中由上一年發出至當年取消嘅一次並冇計入。

火災危險警告記錄之最
：火災危險警告資料庫記錄由1995年開始。以下紀錄截至2020年12月。
最遲發出全年首個黃色火災危險警告：2005年1月8號18:00至1月10號06:00，生效36個鐘。
最遲發出全年首個紅色火災危險警告：2012年1月31號06:00至19:30，生效13個半鐘。
最早發出全年最後一個黃色火災危險警告：2010年12月18號18:00至12月19號18:00，生效1日。
最早發出全年最後一個紅色火災危險警告：2002年11月26號11:45至11月27號01:45，生效14個鐘，亦係唯一一年冇喺12月出過紅色火災危險警告。
最長黃色火災危險警告：2014年1月11號11:45至1月18號06:00，生效162個鐘15分鐘。
最長紅色火災危險警告：2006年12月16號12:00至12月26號04:30，生效232個半鐘，同時亦係生效時間最長嘅單一火災危險警告。
最長火災危險警告：2001年12月21號18:00至2002年1月9號06:00，生效444個鐘，當中黃色同紅色火災危險警告各出過4次。
最短黃色火災危險警告：2011年3月16號06:30至07:45，生效1個鐘15分鐘，同時亦係生效時間最短嘅單一火災危險警告。之後改發紅色火災危險警告。
最短紅色火災危險警告：1998年10月25號06:15至08:45，生效2個半鐘。
最短火災危險警告：1997年11月23號06:00至07:30，生效咗個半鐘，當中黃色火災危險警告只出過1次。
發出最多黃色火災危險警告嘅年份：2008年，共發出41次。
發出最少黃色火災危險警告嘅年份：2003年，只發出17次。
發出最多紅色火災危險警告嘅年份：2004年，共發出27次。
發出最少紅色火災危險警告嘅年份：2006年，只發出7次。
發出最多火災危險警告嘅年份：2011年，共發出57次。
發出最少火災危險警告嘅年份：1997年同2002年，只發出22次。
火災危險警告生效日數最多嘅年份：2008年，共有115日生效。
火災危險警告生效日數最少嘅年份：2016年，只有44日生效。
惟一一次在六月份發出警告：紅色，2014年6月13號11:45至20:35，生效8個鐘50分鐘。

另外喺1999年10月16號，黃色火災危險警告同過黃色暴雨警告信號同雷暴警告同時生效。

連出去
 保護郊野， 防止山火 - 漁農自然護理署
火災危險警告 - 香港天文台
香港天文台警告及信號資料庫 - 火災危險警告
香港天文台－火災危險警告狀況

天文台網誌：火災危險警告，李本瀅，2009-10-21
天文台網誌：愛護大自然，實現零山火，鄭婉圓、李健威、甄榮磊，2011-10-3

香港天文台